Управление образования администрации Фрунзенского района

ГУО «Средняя школа № 175 г. Минска»

Урок белорусского языка

во 2 «В» классе

Учитель: Ахраменко Ирина Вадимовна

**Тэма** **:** Зычныя гукі [д] – [дз’]

**Мэты:** удасканальваць навыкі вымаўлення гука [дз’] і слоў з ім, практыкаваць у вылучэнні на слых слоў з гукам [дз’], вучыць абазначаць гэты гук літарамі на пісьме, запісваць пад дыктоўку сказы, у якіх ёсць словы з гукам [дз’]; узбагачаць слоўнікавы запас вучняў словамі-назвамі дзён тыдня, праводзіць прапедэўтычныя назіранні за міжмоўнымі амонімамі; развіваць уменне вызначаць паслядоўнасць гукаў у словах, фанематычны слых, звязнае вуснае маўленне, мысленне, памяць, кемлівасць, выхоўваць жаданне дапамагаць бацькам.

**Абсталяванне:** падручнік, карткі, малюнкі.

**Ход урока**

1. **Арганізацыйны момант**
2. **Праверка дамашняга задання**

**-** Прачытайце верш. Якія літары вы ўставілі ў словы? Як абазначаецца мяккасць гука [дз’] на пісьме? Назавіце словы ветлівасці, якія сустрэліся ў вершы. Калі мы іх гаворым?

Ацаніце сваю дамашнюю работу. Здайце сшыткі.

**3. Чыстапісанне, слоўнікавая работа**

*Мм*

*мя ме мё мі*

*мядзведзь мядз-ведзь мёд мішка*

*Мядзведзь, мядзведзіца, медзведзяня, мядзведзік.*

(Мядзведзь – вялікая драпежная жывёла з густой поўсцю.)

Запісаць. *Мядзведзь жыве ў буйных лясных масівах.*

Калі так гавораць? Мядзведзь на вуха наступіў – аб адсутнасці музыкальнага слыху. Дзяліць скуру незабітага мядзведзя – рана радавацца.

Прачытайце скорагаворку. Устаўце прапушчаныя літары. Навучыцеся яе хутка вымаўляць.

*Мой мядзве..ік мае моду*

*перад сном паесці мёду.*

Ацаніце сваю работу за чыстапісанне і слоўнікавую работу.

1. **Замацаванне вывучанага**

1) Сёння мы працягваем працаваць над гукамі [д] – [дз’], будзем вучыцца іх правільна вымаўляць, абазначаць гэтыя гукі літарамі на пісьме.

Давайце ўспомнім правіла.

Пачынаем з рубрыкі “Будзьце ўважлівыя!”(с.16)

* Што абазначае беларускае слова тыдзень? Як па-руску называюць сем дзён? Які дзень тыдня па-беларуску называецца нядзеля?

2) Работа па падручніку (пр.28)

- Дапоўніце сказ патрэбным словам. Назавіце словы з гукам [дз’]. Запішыце сказ пад дыктоўку. Падкрэсліце ў словах літары, якія пішуцца пасля спалучэння літар дз.

3) Развіццё маўлення (пр.29)

- Дапоўніце сказы патрэбнымі словамі. Для гэтага перакладзіце прапанаваныя рускія словы на беларускую мову. Назавіце словы з гукам [дз’] і запішыце іх. Падкрэсліце дз разам з наступнай літарай.

4) Гульня ў перакладчыкаў.

Дні тыдня – дни недели

Панядзелак - понедельник

Аўторак - вторник

Серада - среда

Чацвер - четверг

Пятніца - пятница

Субота - суббота

Нядзеля - воскресенье

**Фізхвілінка**

У панядзелак я купаўся,

У аўторак маляваў,

У сераду я доўга мыўся,

У чацвер у футбол гуляў,

У пятніцу я бегаў, прыгаў,

Вельмі доўга танцаваў,

А ў суботу і нядзелю

Цэлы дзень адпачываў.  
5) Гульня “Па парадку станавіся!”

Дзеці выходзяць да дошкі і размяшчаюць дні тыдня па парадку.

6) Работа па падручніку (пр.30)

- Прачытайце назвы дзён тыдня. Размясціце іх па парадку. Спішыце, устаўце д або дз, растлумачце іх напісанне.

**Гімнастыка для вачэй.**

7) Работа на картачках.

Змяніце словы ў дужках.

У панядзелак мы былі на (агарод). \_\_\_\_\_\_\_\_\_\_\_\_\_\_\_\_\_\_\_\_

У аўторак дзеці пабывалі ў вялікім (горад). \_\_\_\_\_\_\_\_\_\_\_\_\_\_

У сераду хлопчыкі былі на трактарным (завод). \_\_\_\_\_\_\_\_\_\_\_\_\_\_

У чацвер дзяўчынкі каталіся на (веласіпед). \_\_\_\_\_\_\_\_\_\_\_\_\_\_

У пятніцу вучні гулялі па (сад). \_\_\_\_\_\_\_\_\_\_\_

У суботу школьнікі пабывалі ў (заасад). \_\_\_\_\_\_\_\_\_\_\_\_\_\_

У нядзелю дзеці плавалі на (цеплаход). \_\_\_\_\_\_\_\_\_\_\_\_\_\_

Прачытайце атрыманыя сказы. Два любыя сказы запішыце ў сшытак.

Ацаніце сваю класную работу.

1. **Дамашняе заданне**

Пр. 33

1. **Вынік урока**

Як абазначаецца цвёрдасць гука[д] на пісьме? Назавіце словы з гукам [д]. Як абазначаецца мяккасць гука [дз’] на пісьме. Назавіце словы з гукам [дз’].